48. ΠΡΑΞΗ ΔΙΟΙΚΗΤΗ ΤΡΑΠΕΖΑΣ ΤΗΣ ΕΛΛΑΔΟΣ  Αριθ. 1182 της 20 Νοεμ. /17 Δεκ. 1987 (ΦΕΚ Β΄ 222) (Άρθρ. 1 του Νομ. 1266/82) Έκδοση τραπεζικών ομολόγων. Αφού έλαβε υπόψη: α)Το άρθρ. 1 του Νομ. 1266/82 «όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». β)Το Ν.Δ. 3746/57, όπως ισχύει. γ)Τις αποφάσεις ΝΕ 95/9/14.10.75, όπως ισχύει, και ΕΝΠΘ 175/9/23.8.84. δ)Τις υφιστάμενες συνθήκες στις αγορές χρήματος και κεφαλαίου, αποφάσισε τα εξής: 1.Τα πιστωτικά ιδρύματα που έχουν εξουσιοδοτηθεί με αποφάσεις των αρμοδίων νομισματικών αρχών επιτρέπεται να εκδίδουν τραπεζικά ομόλογα στον κομιστή και να καθορίζουν ελεύθερα το επιτόκιο, τη διάρκεια, η οποία δεν μπορεί να είναι μικρότερη του έτους και τους λοιπούς όρους έκδοσης και διάθεσης, καθώς και τους όρους ανανέωσης, εξόφλησης και προεξόφλησης των ομολόγων που εκδίδουν. 2.Η παρούσα Πράξη έχει εφαρμογή στα τραπεζικά ομόλογα που εκδίδονται από 23.11.1987 και εφεξής. 